Øksenelvane kraftverk

Øksenelvane kraftverk er et vannkraftverk i Bremanger kommune i Vestland. Kraftverket utnytter fallet fra reguleringsmagasinet i Storevatnet til havnivå. Vannet er regulert mellom 390 og 342 moh. Bjørndalsvatnet reguleres også for kraftverket og reguleringshøyden er mellom 494 og 420 moh. Også Isavatnet og Dauremålsvatnet inngår i reguleringsanlegget til Øksenelvane kraftverk, sammen med bekkeinntak i Insteelva og Kringsjåvatn. Lenger oppe i vassdraget ligger kraftverkene Dauremål kraftverk og Bjørndal kraftverk som utnytter vannveier som opprinnelig ble laget for å tilføre vann til Øksenelvane kraftverk. Nedbørsområdet til kraftverket ligger ved og på Ålfotbreen. Kraftverket har totalt en midlere årsproduksjon på 153 GWh, installert effekt er 28 MW fra to peltonturbiner. Eier er Firdakraft AS, et heleid datterselskap av SFE Produksjon AS, som er en del av Sogn og Fjordane Energi-konsernet. Kraftverket er bygget i fjell. Det startet produksjonen med ett aggregat i 1953, og ble utvidet til to aggregater i 1955. Nytt kraftverk annonsert SFE skal investere 1,2 milliarder kroner i nytt kraftverk. Byggingen starter i 2025 og det skal være ferdig i 2028. Det skal bygges ved siden av det gamle, som skal holdes i drift i byggeperioden. Effekten skal firedobles til 110 MW, og det vil gi 21 GWh mer årlig produksjon. Referanser Kilder «NVE Atlas». Utbygd vannkraft. Norges vassdrags- og energidirektorat NVE vannkraftdatabase SFE